OpenLLM-France/wikimedia huggingface dataset:
# Glendale

«Glendale» té aquests significats:
* Toponímia:
** Austràlia: Glendale (Nova Gal·les del Sud)
** Canadà:
*** Glendale (Alberta)
*** Glendale (Calgary)
*** Glendale (Nova Escòcia)
** Estats Units:
*** Glendale (Arizona)
*** Glendale (Califòrnia), ciutat del comtat de Los Angeles
*** Glendale (Colorado), ciutat del comtat d'Arapahoe
*** Glendale (Comtat de Boulder), concentració de població designada pel cens del comtat de Boulder
*** Glendale (Comtat de Humboldt), comunitat del comtat de Humboldt
*** Glendale (Comtat de Monroe) a Wisconsin
*** Glendale (Indiana), comunitat del comtat de Daviess
*** Glendale (Indianàpolis), barri de la ciutat d'Indianàpolis
*** Glendale (Kentucky)
*** Glendale (Mississipi)
*** Glendale (Missouri)
*** Glendale (Nevada)
*** Glendale (Ohio)
*** Glendale (Oregon)
*** Glendale (Queens), barri del borough de Queens de la ciutat de Nova York
*** Glendale (Rhode Island)
*** Glendale (Salt Lake City), barri de la ciutat de Salt Lake City
*** Glendale (Utah), poble del comtat de Kane
*** Glendale (Wisconsin), ciutat del comtat de Milwaukee
*** Glendale Heights (Illinois)
*** Glendale Township (Dakota del Nord)
*** Glen Dale, població dels Estats Units a l'estat de Virgínia de l'Oest
*** Glenn Dale, concentració de població designada pel cens dels Estats Units a l'estat de Maryland
** Nova Zelanda: Glendale (Nova Zelanda)
** Regne Unit:
*** Glendale (Northumberland), a Anglaterra
*** Glendale (Skye), a Escòcia
** Zimbabwe: Glendale (Zimbabwe)
* Altres:
** Batalla de Glendale, una batalla de la Guerra Civil Nord-americana del 1862 a Virgínia
# Glotocronologia

La glotocronologia és la tècnica que permet datar l'existència d'una llengua i ajudar el comparatisme per reconstruir la seva filiació. Es basa en la comparació de vocabulari bàsic, ja que el seu creador, Morris Swadesh, considerava que un 14% dels seus components canviaven cada 1.000 anys. La tècnica ha rebut nombroses crítiques perquè cada llengua té un patró diferent al de la resta i no totes les paraules de la llista Swadesh són igual d'estables o bàsiques, però tot i així s'ha usat per a establir grans períodes històrics en el canvi lèxic que es produeix en les llengües.
Les llengües indoeuropees presenten ancestres de 7.000 anys, les llengües dravídiques de 40 segles i les na-dené d'uns 50 segles. Per a les llengües d'Àfrica l'aplicació del mètode se'ns presenta disicultós a causa del desconeixement per part dels lingüístes de molts dels idiomes que es parlen al continent, però s'han arribat a estimar antiguitats superiors als 10.000 anys en llengües de la família nigerocongolesa, per exemple.
# Gordon Tullock

Gordon Tullock (13 de febrer de 1922 – 3 de novembre de 2014) fou un economista i professor de dret i economia a la George Mason University. És conegut pel seu treball en la teoria de l'elecció pública, camp de l'economia del que n'és un dels fundadors. Tullock desenvolupà la teoria sobre rent-seeking. Rent-seeking és la situació en què una empresa o un individu busca obtenir ingressos a través de la manipulació política.
Obtingué el J.D. de la Universitat de Chicago el 1947. Fou professor a la University of South Carolina, la University of Virginia, Rice University, Virginia Polytechnic Institute and State University, George Mason University i la Universitat d'Arizona. El 1966, fou l'editor fundador de la revista Public Choice. El 1968 va establir el Center for Study of Public Choice juntament amb Charles Goetz.
Va ser president de la Public Choice Society, European Public Choice Society, Southern Economic Association i la Western Economic Association. El 1998, fou elegit Distinguished Fellow de l'American Economic Association.

## Publicacions destacades

* Buchanan, James; Tullock, Gordon. The Calculus of Consent: Logical Foundations of Constitutional Democracy (en anglès). University of Michigan Press, 1962.
* Tullock, Gordon «The Welfare Costs of Tariffs, Monopolies and Theft» (en anglès). Western Economic Journal, 1967.

## Referències

* ↑ «Public Choice» (en anglès). Library of Economics and Liberty. [Consulta: 14 novembre 2014].
* ↑ «Gordon Tullock, RIP» (en anglès). The Washington Post, 14-11-2014. [Consulta: 14 novembre 2014].
* ↑ «Gordon Tullock» (en anglès). George Mason University. Arxivat de l'original el 27 de novembre 2014. [Consulta: 14 novembre 2014].
# Gneu Senti Saturní (cònsol any 41)

Gneu Senti Saturní (en llatí Cnaeus Sentius Saturninus) va ser un magistrat romà. Era fill de Cnaeus Sentius Saturninus, cònsol sufecte l'any 4.
Va ser nomenat cònsol l'any 41 juntament amb l'emperador Calígula. Quan l'emperador va ser assassinat aquell mateix any Saturní va fer un llarg discurs al senat contra la tirania, segons explica Flavi Josep, i demanant el retorn de la llibertat i de la República. Quan els pretorians van nomenar Claudi emperador, ell i altres senadors van preparar-se per oposar-s'hi, amb la força, si era necessari, i retornar el poder al senat. Una reunió d'aquests senadors amb Claudi va calmar els ànims. L'historiador Eutropi menciona un Senti Saturní que va ser un dels comandants que van anar amb Claudi a la Conquesta romana de Britànnia, que podria ser ell o el seu oncle Gai Senti Saturní.

## Referències

* ↑ Flavi Josep. Antiguitats judaiques XIX 166-186
* ↑ Tàcit. Historiarum libri IV,7
# Gneu Seu

Gneu Seu (en llatí Cnaeus Seius) era un cavaller romà que es considerava que tenia el millor cavall del seu temps (meitat del segle i aC).
Fou condemnat i executat per Marc Antoni vers el 48 aC i el seu cavall va passar a mans de Dolabel·la i més tard de Cassi, i els dos van morir de mort violenta, del que va derivar el proverbi ille homo habet equum Sejanum. (Aule Gel·li, 3.9.).

## Referències

* ↑ Aulus Gel·li. Les nits àtiques, vol. II: llibres III-IV. Fundació Bernat Metge, p. 1–. ISBN 9788472259928 [Consulta: 25 novembre 2010]. Nits àtiques.
# Granja del Perutxo

La Granja del Perutxo és una masia situada al municipi d'Alcarràs a la comarca catalana del Segrià.

## Referències

* ↑ «Granja del Perutxo». Gran Enciclopèdia Catalana. Barcelona: Grup Enciclopèdia Catalana.
# Goemon's Great Aventures

Goemon's Great Adventure, (がんばれゴエモン～でろでろ道中 オバケてんこ盛り～, Ganbare Goemon Derodero Dōchū Obake Tenko Mori) conegut com a Mystical Ninja 2 Starring Goemon a Europa, és un videojoc desenvolupat i publicat per Konami per la Nintendo 64 el 23 de desembre de 1998. És la tercera part de la sèrie Goemon publicat a l'Amèrica del Nord i Europa, després de Mystical Ninja Starring Goemon, publicat dos anys abans. Inclou una jugabilitat de plataformes en 2.5D, va marcar el retorn de la sèrie a un format de desplaçament lateral.
La història peculiar posa de relleu la recerca de Goemon per detenir el malvat Bismaru, que ha robat la màquina de resurrecció de l'home Rei. Goemon i els seus amics han de recórrer cinc mons per lluitar contra el ressuscitat Dochuki, príncep de l'inframón, i destruir el dispositiu capturat. Cada món està dissenyat amb estils i temes japonesos, i Goemon's Great Adventure continua la tradició de la sèrie d'una manera ininterrompuda, amb humor absurd.
El joc es va rebre bé, venent més de 160.000 còpies a tot el món. De manera reminiscent als jocs de 16 bits, el sistema de desplaçament lateral va ser elogiat pels crítics, que també van elogiar el mode cooperatiu de dos jugadors. Els gràfics vibrants i el component musical del joc també van obtenir notes altes. Els revisors l'han considerat el millor joc de desplaçament lateral de la Nintendo 64.

## Referències

* ↑ «Nintendo.com Review of Goemon's Great Adventure». Nintendo. Nintendo. Arxivat de l'original el 2005-08-16. [Consulta: 9 gener 2007].
* 1 2 Schneider, Peer. «Review: Goemon's Great Adventure». IGN. IGN, 12-10-1999. [Consulta: 12 gener 2007].
* ↑ «Còpia arxivada». Shrine of Data Sales Database, 05-11-1997. Arxivat de l'original el 2004-11-22. [Consulta: 31 maig 2019].
* 1 2 Nintendo Power Staff. Nintendo Power April 1999 (Review of Goemon's Great Adventure). Nintendo, abril 1999, p. 119.
* ↑ Canter, David «Goemon's Great Adventure by Konami». The San Diego Union-Tribune, 24-08-1999.

## Enllaços externs

* Goemon's Great Adventure a MobyGames (anglès)
* Goemon's Great Adventure a AllGame
# Emily (pel·lícula)

Emily és una pel·lícula dramàtica biogràfica britànica del 2022 escrita i dirigida per Frances O'Connor en el seu debut com a directora. És un retrat parcial de ficció de l'escriptora anglesa Emily Brontë (interpretada per Emma Mackey), centrada en una relació romàntica de ficció amb el jove comissari William Weightman. Fionn Whitehead, Oliver Jackson-Cohen, Alexandra Dowling, Amelia Gething, Adrian Dunbar i Gemma Jones també apareixen en papers secundaris. S'ha doblat i subtitulat al català.
Emily es va estrenar al Festival Internacional de Cinema de Toronto del 2022 abans de ser estrenada al Regne Unit per Warner Bros. Pictures el 14 d'octubre de 2022.

## Referències

* ↑ «Hot Cannes Package: Emma Mackey To Lead Cast As 'Wuthering Heights' Author Emily Bronte In Fresh-Faced Biopic From 'Harry Potter' Producer & Embankment», 21-05-2020. Arxivat de l'original el 21 maig 2020. [Consulta: 21 maig 2020].
* ↑ «Emily review – love, passion and sex in impressive Brontë biopic» (en anglès), 12-10-2022. [Consulta: 14 octubre 2022].
* ↑ «Film and TV Projects Going Into Production – Emily». Arxivat de l'original el 9 maig 2021. [Consulta: 9 maig 2021].
* ↑ «Emily», 2022. [Consulta: 5 maig 2023].
* ↑ «TIFF Unveils Platform Lineup: New Films from 'Cuties' Director, Frances O'Connor, and More», 03-08-2022. [Consulta: 3 agost 2022].
* ↑ Wiseman, Andreas. «'Emily': First Look At Emma Mackey As 'Wuthering Heights' Author Emily Bronte, Movie Sells To Key Markets & Rounds Out Cast», 28-04-2021. Arxivat de l'original el 28 abril 2021. [Consulta: 8 maig 2021].
* ↑ Downes, Leah. «'Emily': Release Date, Cast, Trailer, and Everything You Need to Know About the Emma Mackey Movie», 08-10-2022. [Consulta: 16 febrer 2023].
# Odó I

* No s'ha de confondre amb Otó I.
Odó I és el nom dels següents personatges:
* Odó I de Tolosa (832 –919), comte de Tolosa i Roergue (886 -919) i comte d'Albi (860 -919).
* Odó I de França (860 - 898), rei dels francs (888 - 898).
* Odó I de Narbona (890-924), vescomte de Narbona, casat amb Riquilda de Narbona, filla de Guifré II de Barcelona.
* Odó I de Savoia (v. 1020 - 1060), comte de Mauriena, Belley i Chablais, antecedent del que fou després el comtat de Savoia.
* Odó I de Gran Polònia (1149 - 1194), duc de Gran Polònia de 1179 a 1181, duc de Kalisz de 1193 a 1194.

## Referències

* ↑ Settipani, Christian. La noblesse du Midi carolingien: études sur quelques grandes familles d'Acquitaine et du Languedoc du IXe au XIe siècle, Toulousain, Périgord, Limousin, Poitou, Auvergne (en francès). Occasional Publications UPR, 2004. ISBN 9781900934046 [Consulta: 1r gener 2015].
# Okpe (LGA)

Okpe és una LGA de l'estat del Delta, al sud de Nigèria. La seva capital és Orerokpe. La població és de 128.398 habitants (2006). A Okpe hi ha l'Aeroport de Warri, que està localitzat a Osubi i el Complex de Comerç i Fires de Warri. La majoria de la seva població són okpes i parlen la llengua okpe. Aquests són considerats com una part dels urhobos. La seva ocupació principal és els productes agrícoles i la seva comercialització, així com productes derivats de la pesca i la cacera, i el comerç relacionat amb el gas. Les principals poblacions que integren la LGA són: Amuokpokpo, Elume, Igbimidaka, Inabome, Jakpa, Ogiedi, Okuoke, Olan, Onoghro, Orerokpe, Oyohe, Ugolo i Uwagba.

## Referències

* LGA Arxivat 2016-04-06 a Wayback Machine.
# Okpe

«Okpe» té aquests significats:
* Okpe (llengua)
* Okpe (LGA)
* Regne d'Okpe
* Okpe membre dels okpes
# Okonek

Okonek (alemany: Ratzebuhr in Pommern) és una ciutat de Polònia que pertany al voivodat de Gran Polònia. Es troba a 25 km al nord-oest de Złotów i a 140 km al nord de Poznań, la capital de la regió. El 2016 tenia 3.983 habitants.
# Núria Esquerra

Núria Esquerra (Barcelona, 1975) és muntadora de cinema, sobretot de llargmetratges documentals, ha treballat, entre d'altres, en films de J.L. Guerín i J. Jordà. És també productora de la videoinstal·lació de J.L. Guerín presentada a la Biennal de Venècia 2007 i del film Unas fotos en la ciudad de Sylvia. Compagina el muntatge amb la programació de cinema i la docència de muntatge, tant teòric com tècnic.
No es directora es mentira.

## Referències

* ↑ «Núria Esquerra». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# OpenNN

OpenNN, originàriament coneguda com a Flood, és una biblioteca informàtica escrita en C++ que implementa xarxes neuronals. La biblioteca és de codi obert, allotjada a SourceForge i ha estat distribuïda sota la llicència GNU LGPL. OpenNN implementa mètodes per a la mineria de dades com un conjunt de funcions que poden ser afegides a altres eines de programari que utilitzen una interfície de programació d'aplicacions (API), per a la interacció entre l'eina de programari i les tasques d'anàlisi predictiu. D'aquesta manera, la biblioteca no compta amb una interfície gràfica, però algunes de les funcions que desenvolupa poden donar suport a eines de visualització específiques.

## Història

El desenvolupament va començar al Centre Internacional de Mètodes Numèrics en Enginyeria (CIMNE) durant 2003, com a part del projecte de recerca de la Unió Europea RAMFLOOD. Després va continuar com a part de projectes similars. Actualment, OpenNN està sent desenvolupada per la companyia startup Artelnics.
En 2014, la pàgina Big Data Analytics Today va qualificar OpenNN com número 1 en la seva llista de projectes d'intel·ligència artificial inspirats en el funcionament del cervell.
Al mateix any, OpenNN també va ser seleccionat per la pàgina ToppersWorld entre les 5 millors aplicacions de mineria de dades.

## Aplicacions

OpenNN és un programari de propòsit general, que pot ser utilitzat per a tasques d'aprenentatge automàtic, mineria de dades i d'anàlisi predictiu en diferents àrees. Per exemple, la biblioteca ha estat utilitzada en el sector de l'enginyeria, de l'energia, o la indústria química.

## Vegeu també

* Programari lliure
* Intel·ligència artificial
* Analítiques d'aprenentatge
* Mineria de dades

## Referències

* ↑ J. Mary Dallfin Bruxella et al. «Categorization of Data Mining Tools Based on Their Types» (en anglès). International Journal of Computer Science and Mobile Computing.
* ↑ «Lloc web de CIMNE».
* ↑ «CORDIS - EU Research Project RAMFLOOD». European Commission. Arxivat de l'original el 2014-03-14. [Consulta: 6 abril 2015].
* ↑ «Lloc web de Artelnics».
* ↑ Big Data Analytics Today. «Top 12 Brain Inspired Artificial Intelligence Projects» (en anglès), 01-10-2014. Arxivat de l'original el 2016-03-11. [Consulta: 6 abril 2015].
* ↑ ToppersWorld. «Top 5 Open Source Data Mining Tools» (en anglès), 01-11-2014. Arxivat de l'original el 2016-03-03. [Consulta: 6 abril 2015].
* ↑ Saurabh Singh. «Here Are 7 Thought-Provoking AI Software Packages For Your Info» (en anglès), 25-06-2014. Arxivat de l'original el 2014-06-27. [Consulta: 6 abril 2015].
* ↑ R. Lopez et al. «Neural Networks for Variational Problems in Engineering» (en anglès). International Journal for Numerical Methods in Engineering, 75, 2014, pàg. 445-452.
* ↑ P. Richter et al. «Optimisation of Concentrating Solar Thermal Power Plants with Neural Networks» (en anglès). Lecture Notes in Computer Science, 6593, 2011, pàg. 190-199.
* ↑ A.A. D'Archivio et al. «Artificial Neural Network Prediction of Multilinear Gradient Retention in Reversed-Phase HPLC» (en anglès). Analytical and Bioanalytical Chemistry, 2014, pàg. 1-10.

## Enllaços externs

* Web del projecte OpenNN a SourceForge
# Organització Popular Democràtica Oromo

L'Organització Popular Democràtica Oromo (Oromo People’s Democratic Organization OPDO) és un partit polític regional ètnic oromo d'Etiòpia, part de l'aliança del Front Democràtic Revolucionari Popular Etíop (EPRDF) junt amb l'Moviment Nacional Democràtic Amhara, el Front Popular d'Alliberament de Tigre i el Moviment Democràtic dels Pobles del Sud d'Etiòpia. A les últimes eleccions legislatives amb participació de l'oposició el 15 de maig de 2005, el partit va participar dins del Front Democràtic Revolucionari Popular Etíop, que va obtenir 327 de 527 escons. En les regionals de l'agost del 2005 el partit va aconseguir 387 escons de 537 a la regió d'Oromia, i 14 de 36 escons a la regió Harari.

## Història

L'OPDO es va crear a finals de 1989 per impuls del Front Popular d'Alliberament de Tigre (TPLF), amb oficials i soldats del Derg que havien caigut presoners. La causa immediata fou les dificultats en les relacions que el TPLF tenia en aquell moment amb el Front d'Alliberament Oromo. Al principi fou una organització dèbil, segons Paul B. Henze, però progressivament va atreure a més desertors de les d'unitats militars del Derg i va aconseguir molts seguidors quan el 1991 el TPLF (ja sota cobert del Front Democràtic Revolucionari Popular Etíop) va ocupar parts de les províncies de Wollo i Shoa que tenien una majoria significativa de població oromo.
El 2001, l'OPDO fou sacsejat per una sèrie d'escàndols de corrupció, que va conduir a l'expulsió del llavors secretari general Kuma Demeksa sota el càrrec de corrupció, "pràctiques antidemocràtiques", abús de poder i nepotisme. El major-general Abadula Gemeda llavors va renunciar a la seva destinació a la Força de Defensa Nacional Etiòpica i va agafar el control de la conflictiva organització. L'OPDO va tenir el seu quart congrés el 23 de febrer de 2006 a Adama.
En les eleccions parcials i locals de 2008, l'OPDO va aconseguir 23 escons a la legislatura regional d'Oròmia, i 613 seients de 108 kebeles per les eleccions al Consell de Representants de les poblacions dels kebeles.

## Notes

* ↑ «Ethiopian House of Peoples' Representatives Website». Arxivat de l'original el 2006-03-22. [Consulta: 3 juny 2012].
* ↑ African Elections Database
* ↑ Paul B. Henze, Layers of Time: A History of Ethiopia, pàg. 322, Nova York: Palgrave, 2000
* ↑ "Ethiopian general opts for politics", BBC-Africa, 30 de juliol de 2001 (accedit el 13 de març de 2009)
* ↑ "The Fourth Conference of O.P.D.O. Kicks off at Adama" (Lloc web del govern regional d'Oròmia, accedit el 6 d'octubre de 2006)
* ↑ "The National Electoral Board of Ethiopia Official Result of the Local and By-Elections Held on April 13 and April 20, 2008" Arxivat de maig 25, 2011, a Wayback Machine., Walta Information Center, maig de 2008 [accedit el 17 de març de 2009]
# PLH

PLH té els següents significats:
* Partit Liberal d'Hondures, partit polític d'Hondures
* Programa local de l'habitatge, document de planificació de la política d'habitatge a nivell local, a França
# Ozegna

Ozegna és un comune (municipi) de la ciutat metropolitana de Torí, a la regió italiana del Piemont, situat a uns 30 quilòmetres al nord de Torí. A 1 de gener de 2019 la seva població era de 1.227 habitants.
Ozegna limita amb els següents municipis: Agliè, Castellamonte, Ciconio, San Giorgio Canavese, Bairo i Rivarolo Canavese.

## Referències

* ↑ «Resident population on 1st january» (en anglès). ISTAT. [Consulta: 6 abril 2020].
# Paco Cao

Paco Cao (Oviedo, Astúries, 1965) és un artista espanyol. La seva obra es caracteritza per fer ús de disciplines molt variades. És doctor en història de l'art per la Universitat d'Oviedo. Cao es va fer famós quan va fer el projecte artístic Rent a body, en el que llogava el seu cos i s'anunciava en l'apartat de lloguers de cotxes. Segons la tarifa, el lloguer incloïa més serveis o menys.

## Obra i exposicions

Entre les seves exposicions col·lectives destaquen: Thinking of you (1996), a la Konshallen de Göteborg; Espacio Abierto (1997), a la galeria Salvador Día de Madrid, Viewfinder (1999), al Blue Star Art Space de San Antonio (Texas), Domesticated (1999), al Refusalon de San Francisco; i el 2000 participà en l'exposició Psycho, organitzada per la galeria Anne Faggionato de Londres.
Cao és autor d'experiències artístiques de tall "processual", marcades per formes de representació mestisses destinades a diferents fòrums, com per exemple a la localitat sueca de Skoghall, el Centre Gallec d'Art Contemporani i l'Exposició Universal de Hannover, el 2000.
El 2002, juntament amb el Museu del Barri, la Casa Amèrica, el Museu del Prado i el Teatre Real de Madrid posa en marxa una iniciativa per a trobar el doble actual de Juan de Pareja, el deixeble i ajudant de Diego Velázquez, el guanyador del qual fou el novaiorquès Jason Scott Jonnes.

### A la Fundació Joan Miró

El 1997 Paco Cao presenta l'exposició Alma Mater com a part del cicle Anatomies de l'Ànima a l'Espai 13 de la Fundació Joan Miró. En aquesta exposició es mostren elements contraposats; per una banda hi ha una primera obra que rep al visitant recordant la passió de l'artista pel llenguatge publicitari i després el visitant observa a l'artista al costat de la seva mare disfressat de pallassos.

### Publicacions

Cao ha treballat com comissari d'exposicions d'art històric i contemporani amb institucions com el Palau Revillagigedo de Gijon, la Calcografia Nacional de Madrid o l'IVAM de València.
També ha editat una biografia novel·lada de l'artista Félix Bermeu titulada: Félix Bermeu, vida soterrada (2004).

## Referències

* ↑ «Paco Cao, el artista que alquilaba su cuerpo, muestra un arte más íntimo en la Miró». La Vanguardia, 02-04-1997.
* 1 2 «La obsesión por el cuerpo». El País Catalunya, 27-03-1997.
* ↑ «La Fundació Joan Miró exposa "Alma Mater" de l'artista Paco Cao». El Punt (Girona), 29-03-1997.
# Osteoglossomorfs

Els osteoglossomorfs (Osteoglossomorpha) són un superordre de peixos de la classe dels actinopterigis. Aquest superordre de peixos inclou el peix d'aigua dolça més gran del planeta, el pirarucú (Arapaima gigas), que viu a la conca de l'Amazones.

## Ordres

Segons ITIS, els osteoglossomorfs es subdivideixen en un sol ordre:
* Osteoglossiformes
A aquest ordre, sovint s'afegeix un altre ordre que inclou majoritàriament peixos ja extints, amb algunes famílies i gèneres basals i incertae sedis:
* Hiodontiformes

## Referències

* ↑ tolweb.org
* ↑ paleodb.org
# Parsons (Tennessee)

Parsons és una població dels Estats Units a l'estat de Tennessee. Segons el cens del 2000 tenia 2.452 habitants.

## Demografia

Segons el cens del 2000, Parsons tenia 2.452 habitants, 1.063 habitatges, i 646 famílies. La densitat de població era de 242,1 habitants/km².
Dels 1.063 habitatges en un 24,5% hi vivien nens de menys de 18 anys, en un 44,9% hi vivien parelles casades, en un 12% dones solteres, i en un 39,2% no eren unitats familiars. En el 36,4% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,9% tenia menys de 18 anys, un 8,2% entre 18 i 24, un 23,6% entre 25 i 44, un 23,8% de 45 a 60 i un 23,5% 65 anys o més.
L'edat mediana era de 43 anys. Per cada 100 dones de 18 o més anys hi havia 73,3 homes.
La renda mediana per habitatge era de 22.688 $ i la renda mediana per família de 35.764 $. Els homes tenien una renda mediana de 27.326 $ mentre que les dones 17.326 $. La renda per capita de la població era de 18.077 $. Entorn del 15,6% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parsons». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Parsons». American Fact Finder. Oficina del Cens dels Estats Units, 12-01-2010.